da en da nl ca da da de es da da da da da da da da da da da da da en da da en en da da cs da da da da da de da da da da da da da da da da da da da nl da en da da es nl da
Regeringen og UNICEF vil udvikle nye globale løsninger for at sikre adgang til vand for alle | UNICEF Danmark
23.8.2022 11:00:00 CEST | UNICEF Danmark
Der er stadig langt til målet om bæredygtig adgang til rent vand og ordentlige toiletforhold inden 2030. UNICEF etablerer ny innovationshub, der i samarbejde med virksomheder, fonde, eksperter og forskere skal sætte afgørende skub i udviklingen for at løse de globale udfordringer indenfor vand, sanitet og hygiejne.
Ifølge den seneste rapport fra WHO og UNICEF skal den nuværende indsats firedobles, hvis Verdensmål 6 skal indfries. Samtidig viser tallene, at op mod 130 lande stadig er langt fra målet.
Udviklingsminister Flemming Møller Mortensen siger:
”Jeg er dybt bekymret over den globale vandkrise og de alvorlige medfølgende konsekvenser, særligt for verdens børn. Adgang til rent vand, sanitet og hygiejne er basale menneskerettigheder og et fundament for både bæredygtig udvikling og klimatilpasning. Jeg er overbevist om, at den nye innovationshub i København vil give UNICEF unikke muligheder for at trække på de i forvejen stærke, danske løsninger og knowhow indenfor WASH-området. Dermed får vi skabt nogle forudsætninger for innovative partnerskaber og løsninger, der kan bidrage til at takle vandkrisen til gavn for børn og familier over hele verden”.
UNICEF Danmarks generalsekretær Susanne Dahl uddyber:
”I UNICEF Danmark har vi solid erfaring med værdiskabende partnerskaber med den private sektor. Danske virksomheder og fonde er ofte helt i front på den internationale scene, og i fællesskab formår vi at udfordre og rykke grænser i forhold til at skabe og implementere løsninger på globale udfordringer. Det er så afgørende, at vi får skabt ordentlige og bæredygtige vandforsyninger og sanitetsforhold. Jeg ser derfor frem til, at UNICEF – sammen med både nye og eksisterende partnere og eksperter – får muligheder for at udvikle og skalere nye løsninger, der kan have afgørende betydning for verdens børn”.
UNICEF’s innovationshub for bæredygtig vandforsyning, sanitet og hygiejne (WASH) bliver omdrejningspunkt og katalysator for forskning, investeringer, udvikling og innovation, hvilket blandt andet vil give mulighed for at udvikle, afprøve og skalere helt nye løsninger. Herudover vil den nye innovationshub styrke samarbejdet yderligere mellem den private og offentlige sektor, herunder danske og internationale virksomheder, vidensinstitutioner og interesseorganisationer.
Adgang til rent vand, sanitet og hygiejne er blandt de vigtigste forudsætninger for overlevelse, sundhed og udvikling, især blandt børn. Beskidt og forurenet vand kan blandt andet føre til alvorlige diarrésygdomme, som er en af de største årsager til børnedødelighed globalt. Bæredygtig adgang til vand er samtidig med til at minimere risici for ustabilitet, konflikter og migrationsstrømme. Herudover styrker adgangen til rent vand og sanitet også lighed mellem kønnene, da mange piger og kvinder slipper for lange ture for at hente vand til husholdningen eller landsbyen, hvilket giver mere tid til uddannelse og arbejde samt mindre risici for vold og overfald.
Klimaforandringer og ekstreme vejrfænomener har store negative effekter på adgangen til vand mange steder i verden. Kombinationen af vandmangel og stigende behov øger den ulige adgang til vand, sanitet og hygiejne for både nuværende og kommende generationer. Derfor vil der være særlig fokus på at udvikle klimasikre og økonomisk bæredygtige løsninger i lav- og mellemindkomst lande.
UNICEF’s globale Office of Innovation står bag en række innovationshubs, hvis formål er at bane vejen for innovative partnerskaber med aktører, som deler samme ambitioner for nye tilgange og løsninger, der kan gøre en forskel for alle verdens børn. I Danmark bliver WASH-hub’en placeret i FN-Byen i København, hvorfra UNICEF vil lede indsatsen for at accelerere børnevenlige WASH-løsninger i samarbejde med blandt andet internationale eksperter, forskere, virksomheder og fonde.
UNICEF har yderligere en række innovationshubs under udvikling, der alle skal bidrage med innovative løsninger på store globale udfordringer, der i særdeleshed påvirker børns rettigheder og muligheder for at klare sig i livet.
Morten BredalPartnership Communications ManagerUNICEF Danmark
Tlf:+45 21 48 18 83mbredal@unicef.dk
Information om UNICEF Danmark
Følg pressemeddelelser fra UNICEF Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra UNICEF Danmark
Joakim Mæhle ny ambassadør for UNICEF Danmark30.9.2022 10:26:41 CEST | Pressemeddelelse
Søndag aften var Joakim Mæhle med til at besejre de franske verdensmestre. I dag kan han fejre yderligere en sejr sammen med UNICEF og verdens børn. Den danske landsholdsstjerne har nemlig takket ja til rollen som ambassadør for FN’s børneorganisation.
300 elever diskuterer klima til Børnetopmøde i FN Byen30.9.2022 05:50:00 CEST | Pressemeddelelse
I dag samles elever og personale fra 43 skoler til UNICEFs børnetopmøde i FN Byen i København. Her skal de diskutere klimaforandringer og børnerettigheder. Mødets talere tæller blandt andre den unge klimaaktivist Selma de Montgomery, der er ny klimaforkæmper for UNICEF.
UNICEF CUP runder 1 million vacciner til verdens udsatte børn22.9.2022 07:03:24 CEST | Pressemeddelelse
I lørdags var UNICEF Cup tilbage i Ceres Arena, hvor nogle af landets bedste skuespillere, komikere, tidligere landsholdsstjerner og AGF-legender bød på underholdning, drama og til tider flot fodbold. Den velgørende fodboldturnering rundede samtidig målet om en samlet donation på en million vacciner til UNICEF.
Nyt valgmanifest skal inspirere politikere til kampen for bedre børneliv19.9.2022 07:12:24 CEST | Pressemeddelelse
Mere børneinddragelse, massiv investering i børn og en reel implementering af børns rettigheder i lovgivning og praksis. Det er de principper, UNICEF Danmark mener bør være pejlemærker for politikere efter det kommende folketingsvalg. I et nyt valgmanifest guider børneorganisationen politikere til at skabe positive forandringer med 15 konkrete forslag til handling.
Det er god business at tænke børnerettigheder ind i sin virksomhedspraksis15.9.2022 00:01:00 CEST | Pressemeddelelse
Sammen med LEGO Group samler UNICEF Danmark 17 store nordiske virksomheder til rundbordskonference om erhvervslivets indvirkning på børns rettigheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022